15. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 21 της 30 Δεκ. 1959/22 Ιαν 1960 Περί εισαγωγής εις τα Ελεύθερα Τελωνειακά Συγκροτήματα των Εταιρειών Πετρελαιοειδών εγχωρίων ορυκτελαίων προς συσκευασίαν. Έχοντες υπ’ όψιν: 1)τας διατάξεις του άρθρ. 4 του Νόμ. 436/1914 «περί δασμολογικής αφομοιώσεως Νέων Χωρών (ΦΕΚ 357/1914), 2)τας διατάξεις του άρθρ. 13 του Νόμ. 390/1914 «περί Ελευθέρας Ζώνης Θεσσαλονίκης» (Φ.Ε.Κ. 342/1914) και 3)την υπ’ αριθ. 612/18.11.1959 γνωμοδότησιν του Συμβουλίου Επικρατείας, προτάσει του Ημετέρου επί των Οικονομικών Υπουργού, απεφασίσαμεν και διατάσσομεν: Άρθρ.1.-Επιτρέπεται η εισαγωγή και αποθήκευσις εις τα Ελεύθερα Τελωνειακά Συγκροτήματα των Εταιρειών Πετρελαιοειδών, ορυκτελαίων εγχωρίου παραγωγής, προς συσκευασίαν των και εξαγωγήν είτα εκ των Συγκροτημάτων τούτων, διατηρουμένης της εθνικότητος αυτών. Άρθρ.2.-Κατά την είσοδον των ορυκτελαίων εις τα ανωτέρω Συγκροτήματα και έξοδον τούτων συνεσκευασμένων, εφαρμόζονται αι περί εγχωρίων ή τελωνισμένων εμπορευμάτων οικείαι διατάξεις του από 14.7.1937 Δ/τος «περί κανονισμού λειτουργίας των εν Δραπετσώνι Πειραιώς Συγκροτημάτων κλπ.» (Φ.Ε.Κ. 282/1937). Εις τον αυτόν επί των Οικονομικών Ημέτερον Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 